Akkusativ von Nomen. Deklination im Deutschen
Channel: EDUCRED Gimnaziu
Date: 30/10/2022

Scopul urmărit de resursa educațională deschisă
Resursa educațională deschisă exersează competența de identificare, aplicare și exersare a declinării articolului hotărât/ nehotărât/ a pronumelul posesiv în cazul acuzativ, însoțite de un substantiv, în contexte de comunicare uzuală.
Realizarea sarcinilor de învățare de către elevi presupune:
Prezentarea aspectelor comparative ale declinării articolelor hotărâte și nehotărâte în limba maternă și limba germană;
Familiarizarea elevilor cu terminațiile utilizate în cazul declinării articolelor hotărâte și nehotărâte, respectiv a pronumelor posesive;
Identificarea, completarea și rezolvarea aspectelor care se referă la declinarea articolului hotărât/ nehotărât/ a pronumelui posesiv în cazul acuzativ.
Astfel, cazul acuzativ este al IV-lea caz în gramatica limbii germane, întâlnit în identificarea obiectelor directe, fiind utilizat împreună cu verbe specifice și prepoziții. Întrebarea corespunzătoare este „wen?”/„pe cine?” – pentru persoane și „was?”/„ce?/” – pentru obiecte, situații, evenimente, întâmplări. Slide-ul 8 din resursa educațională prezintă succint situațiile enumerate anterior, urmat de o exemplificare a declinării articolului hotărât/ nehotărât/ pronumelui posesiv în cazul acuzativ.   
Sarcina de învățare nr. 1: Sätze Artikel und Nomen richtig ein!/ Completează corect articolul și substantivul! – Pe baza informațiilor prezentate în slide-urile 5, 6, 7, elevii identifică genul substantivelor și tipul de verb, completând declinarea articolului hotărât. Resursa cuprinde și rezolvarea sarcinii de lucru..
Sarcina de învățare  nr. 2: Sätze Artikel und Nomen richtig ein!/ – Pe baza informațiilor prezentate în slide-urile 5, 6, 7, elevii identifică genul substantivelor și tipul de verb, completând declinarea articolului nehotărât, sau după caz, a pronumelui posesiv. Resursa cuprinde și rezolvarea sarcinii de lucru.
Sarcina de învățare nr. 3: Welches Nomen steht im Akkusativ? Care substantiv se află în cazul acuzativ? Fiecare enunț din cele 5 prezintă două variante ale substantivului, preluate din contextul acestuia, la care elevii identifică, prin subliniere/selectare, substantivul în cazul acuzativ. Resursa cuprinde și rezolvarea exercițiului.
Sarcinile de învățare sunt urmate de o secvență în care se reiterează aspectele referitoare la:
declinarea diferită a articolului hotărât/ nehotărât/ pronumelui posesiv în vazul acuzativ, genul masculin;
exemplificarea unor substantive masculine cărora li se adaugă terminația „-n”/„-en”.

Rezultate așteptate ale utilizării resursei de către elevi recunoașterea și utilizarea în contexte concise și clare a declinării articolului hotărât/ nehotărât/ pronumelui posesiv în cazul acuzativ, prin aplicarea corectă a genului substantivului, respectiv a utilizării corecte a verbelor și prepozițiilor specifice cazului acuzativ.

Conceptul-cheie pe care se structurează resursa deschisă este flexibilizarea sarcinilor de lucru care poate conduce la creșterea relevanței intervențiilor elevului atât în grupul de lucru,  în relația cu profesorul/ interlocutorul, cât și în mediul socio-lingvistic unde poate aplica achizițiile dobândite/aprofundate.

Autor: Luminița Stoian